Peter Jöback

Peter Arne Jöback (født 4. juni 1971 i Stockholm) er en svensk sanger og artist. Han er kjent for store musikalroller på scener i Sverige og utlandet og en rekke populære plateinnspillinger. Peter Jöback er sønn til sångerinnen Monica Lind.


== Biografi ==
Peter Jöback er utdannet ved Adolf Fredriks Musikskola, Södra Latin musikklinje og ved Kungliga Musikhögskolan i Stockholm. Han har også vært elev ved Lasse Kühlers dansskola. 
Jöback kom tidlig med i flere teateroppsetninger, blant annet i Sound of Music 11 år gammel og i Snøhvit som tolvåring. Karrieren fortsatte med roller i musikaler som Grease, Fame og West Side Story. Han var også en av hovedpersonene i musikalturnéen Musical xpress. Som ungdom var Jöback med i sanggruppa Stage Four der han fremførte show- og musikalnumre sammen med Andreas Lundstedt, Lisa Nilsson og Lizette Pålsson, artister som siden er blitt noen av Sveriges mest populære. 11. desember 1989 vant Peter Jöback den svenske talentkonkurransen Talang 89 der han sang Anthem fra musikalen Chess. Han deltok i den svenske Melodifestivalen (Melodi Grand Prix) i 1990, hvor han kom nest sist med sangen En sensation.
Peter Jöbacks store gjennombrudd i Sverige kom i 1995 med rollen som Robert i Benny Anderssons og Björn Ulvaeus' musikal Kristina från Duvemåla. Med sitt nummer «Guldet blev til sand» lå Jöback 110 uker på Svensktoppen, og han holdt lenge rekorden på denne listen. For sin tolkning av rollen Robert i Kristina från Duvemåla fikk Jöback den svenske teaterprisen Guldmasken.
Jöback har ved Londons West End spilt rollen som Chris i musikalen Miss Saigon (1997), og i musikalen Heksene i Eastwick (2000). I København spilte han i 2003 rollen som konferansieren i musikalen Cabaret, og Jöback ble svært kritikerrost for denne rolletolkningen. I 2006 spilte Jöback igjen konferansieren i Cabaret, men denne gang i Stockholm. For dette fikk han Guldmasken for 2006. Våren etter ble forestillingen satt opp på Rondo i Göteborg.
I 2013 spilte han hovedrollen i Operafantomet på Broadway i New York. Året etter i Sweeny Todd på Statsteatern i Stockholm. 
I tillegg til musikalvirksomheten har Peter Jöback spilt inn plater med stor suksess. De fleste av utgivelsene har solgt till gull og platina i Sverige. Julealbumet Jag kommer hem igen till jul, som inneholder duetten «Gå inte förbi» med Sissel Kyrkjebø, Storybook og samlealbum Flera sidor av samma man har også solgt godt i Norge.
I 2010 giftet Peter Jöback seg med Oscar Nilsson Jöback.


== Annet ==
I 1992 medvirket Jöback i den svenske dubbingen av Disneyfilmen Aladdin. Der sang han blant annet duetten En helt ny värld, som er den svenske versjonen av A whole new world.
Jöback har også gitt stemme til rollefiguren Stuart Little, i den svenske versjonen av animasjonsfilmen med samme navn.
I 1992 sang Peter Jöback den offisielle sangen til fotball-EM dette året. Sangen het "More than a game", og var en duett med Towe Jarneek.
I 2005 var Jöback en av fire H.C. Andersen-ambassadører i Sverige.
Peter Jöback opptrådte på konserten for hundreårsmarkeringen av Norges unionsoppløsning med Sverige. Denne konserten ble holdt den 7. juni 2005 på Rådhusplassen i Oslo.
Våren 2005 hadde Peter Jöback en konsertturnè i Norge. Her sang han låter fra sitt musikkalbum, Storybook, samt noen glimt bakover i karrieren.
Peter Jöback opptråde på det TV-sendte Mormarkedshowet i 2006.


== Diskografi ==


=== Album ===
2009: East Side Stories
2008: Himlen är inget tak – Livealbum med Peter Jöback og Eva Dahlgren 
2007: Människor som du och jag
2007: Cabaret – liveopptak fra musikalen
2006: Flera Sidor av Samma Man
2004: Storybook
2004: Det Här Är Platsen
2002: Jag Kommer Hem Igen Till Jul
2002: I Feel Good And I'm Worth It
2000: Only When I Breathe
1997: Personliga Val
1993: Peter Jöback


=== Singler ===
2008: «Himlen är inget tak» (med Eva Dahlgren)
2007: «Han er med mig nu» (med Annika "Säkert" Norlin)
2007: «Stockholm i natt»
2007: «Italy vs Helsinki» (med bandet Laakso)
2006: «Jag står för allt jag gjort»
2006: «Jag Blundar I Solens Sken»
2004: «Sommaren Sista Sång»
2004: «Du Har Förlorat Mer Än Jag»
2003: «Gå Inte Förbi»
2002: «Jag Kommer Hem Till Jul»
2002: «She's Like A Butterfly»
2002: «Sinner»
2001: «Under My Skin»
2000: «Tonight»
2000:  «Higher»
1999: «Hon Ser Inte Mig»
1998: «Vem Ser Ett Barn»
1997: «En Sång Om Oss»
1996: «Guldet Blev Till Sand»
1993: «Nu När Jag Funnit Dig»
1993: «Det Ingen Annan Vet»
1993: «Du Är Min Längtan»
1992: «More Than A Game»
1991: «This Time»
1990: «Let's Kiss (Like Angels Do)»
1990: «En Sensation»


=== Øvrige albumutgivelser ===
1996: Kristina från Duvemåla
1993: Fame – The Musical
1993: Aladdin
1992: Rockmusikalen Grease


== DVD-utgivelser ==
2008: Live på Oscarsteatern
2005: Rhapsody in rock – The 2005 summer tour
2004:  Melodifestivalen 50 år, favoriter
2004:  Jag Kommer Hem Till Jul Igen, Live Från Cirkus
2003: Jag Kommer Hem Igen Till Jul


== På VG-lista i Norge ==
Jag kommer hem igen till jul – 12 uker i 2003, 2004, 2005, nummer 4 som beste plassering
Storybook – 13 uker i 2005, nummer 3 som beste plassering
Flera sidor av samma man – 12 uker i 2006, nummer 5 som beste plassering
Människor som du och jag – 7 uker i 2007, nummer 12 som beste plassering
En God Jul Och Ett Gott Nyttår – 6 uker i 2008, 2009, nummer 8 som beste plassering


== Teater, musikal og film ==
2013: The Phantom of the Opera, Broadway, New York
2012: The Phantom of the Opera, i London
2007: Cabaret, i Göteborg
2006: Cabaret, i Stockholm
2005: Rhapsoy in rock, sverigeturné
2003: Cabaret, i København
2000: Stuart Little
2000: Häxorna I Eastwick
1999: Där Regnbågen Slutar
1998: Jesus Christ Superstar
1998: Personliga Val – Live
1998: Peter Jöback Show
1997: Miss Saigon
1997: Peter Jöback – A Musical Voyage
1995-98: Kristina Från Duvemåla
1994-95: Musical Express 1 & 2
1994: Djungelboken
1993-94: Fame
1993: Aladdin
1991-92: Grease
1990: West Side Story
1990: Melodifestivalen
1988: Här & Nu
1984-85: Kavallerijungfrun
1983-84: Snövit
1982-84: Sound Of Music
1982-83: Mio Min Mio
2015 : Modus (tv-serie)


== Referanser ==


== Eksterne lenker ==
(sv) Offisielt nettsted 
(en) Peter Jöback – kategori av bilder, video eller lyd på Commons 
(en) Peter Jöback på Internet Movie Database 
(sv) Peter Jöback i Svensk Filmdatabas 
(fr) Peter Jöback på Allociné 
(en) Peter Jöback hos Rotten Tomatoes 
(en) Peter Jöback hos The Movie Database 
(en) Peter Jöback hos Internet Broadway Database 
(en) Peter Jöback på Apple Music 
(en) Peter Jöback på Discogs 
(en) Peter Jöback på MusicBrainz 
(en) Peter Jöback på SoundCloud 
(en) Peter Jöback på Spotify 
(en) Peter Jöback på Songkick 
(en) Peter Jöback på Last.fm 
(no) Peter Jöback på Rockipedia 
(en) Peter Jöback på Genius — sangtekster 
(en) Peter Jöback på AllMusic 
Peter Jöback på YouTube 
Peter Jöback på Myspace 
Offisiell side: Cabaret 
Fanside: joback.nu